
RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO „VIETINĖS REIKŠMĖS KELIO RD0021 PRIVAŽIAVIMAS PRIE KAREIVINIŲ NUO KELIO A9, SUTAMPANČIO SU LINKAIČIŲ G., KARČEMŲ K., RADVILIŠKIO R. SAV., RUOŽO NUO 0,016 KM IKI 1,166 M. KAPITALINIS REMONTAS” ĮGYVENDINIMUI IR LĖŠŲ SKYRIMO

2024 m. spalio 10 d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 15 straipsnio 4 dalimi, Kelių priežiūros ir plėtros programos finansavimo lėšų naudojimo tvarkos aprašo, patvirtinto Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ 10.4 papunkčiu, Radviliškio rajono savivaldybės taryba nusprendžia:
.	Pritarti projekto „Vietinės reikšmės kelio RD0021 privažiavimas prie kareivinių nuo kelio A9, sutampančio su Linkaičių g., Karčemų k., Radviliškio r. sav., ruožo nuo 0,016 km iki 1,166 m. kapitalinis remontas” įgyvendinimui (toliau – Projektas).
.	Prisidėti Radviliškio rajono savivaldybės biudžeto lėšomis 10 proc. visų reikalingų būtinų išlaidų 1 punkte nurodyto Projekto vykdymui.



Savivaldybės meras                                                                                        Kazimieras Račkauskis



RADVILIŠKIO RAJONO SAVIVALDYBĖS TARYBOS SPRENDIMO PROJEKTO
„VIETINĖS REIKŠMĖS KELIO RD0021 PRIVAŽIAVIMAS PRIE KAREIVINIŲ NUO KELIO A9, SUTAMPANČIO SU LINKAIČIŲ G. KARČEMŲ K. RADVILIŠKIO R. SAV., RUOŽO NUO 0,016 KM IKI 1,166 M. KAPITALINIS REMONTAS”
AIŠKINAMASIS RAŠTAS

2024-09-23
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai.
2023 m. birželio mėn. Lietuvos Respublikos krašto apsaugos ministerija kreipėsi į Radviliškio rajono savivaldybę dėl Gražionių kadastro vietovėje, Linkaičių kaime, Arsenalo gatvėje 7, vystomos karinės infrastruktūros. Ministerija paaiškino, kad siekiant užtikrinti karinius reikalavimus atitinkantį patekimą į minėtą karinę teritoriją, reikia rekonstruoti nuo kelio Nr. E272 (Vilnius–Panevėžys–Šiauliai–Palanga–Klaipėda), esančio Radviliškio rajono savivaldybėje, iki minėtos karinės teritorijos vedantį kelią – Linkaičių gatvę. Vadovaudamiesi Kelių priežiūros ir plėtros programos finansavimo lėšų naudojimo tvarkos aprašo, patvirtinto Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, 11 punktu ir atsižvelgdami į tai, kad minėtas  kelias veda į krašto apsaugos objektą, ministerija pasiūlė jį įrašyti į savivaldybės prioritetinių vietinės reikšmės kelių sąrašą ir kreiptis į Lietuvos Respublikos susisiekimo ministeriją dėl šio susisiekimo infrastruktūros objekto įrašymo į valstybei svarbių vietinės reikšmės kelių sąrašą.
Savivaldybė atsižvelgdama į ministerijos prašymą Radviliškio rajono savivaldybės tarybos 2024 m. vasario 1 d. sprendimu Nr. T-266 „Dėl Radviliškio rajono savivaldybės susisiekimo komunikacijų 2024–2026 m. prioritetinių objektų sąrašų patvirtinimo“ įtraukė vietinės reikšmės kelio RD0021 privažiavimas prie kareivinių nuo kelio A9, sutampančio su Linkaičių g. Karčemų k. Radviliškio r. sav., ruožo nuo 0,016 km iki 1,166 m. tvarkymą (kapitalinį remontą) susisiekimo komunikacijų tvarkymo prioritetinę eilę. Paraiška LR susisiekimo ministerijai finansuoti šitą projektą turi būti pateikta iki šių metų rugsėjo 30 d., o šis sprendimas – jį priėmus.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Statybos ir viešosios tvarkos skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Kelių priežiūros ir plėtros programos finansavimo įstatymo 9 straipsnyje nustatytos veiklos finansuoti, iš kurių ir valstybei svarbiems vietinės reikšmės kelių objektams finansuoti pirmaisiais iš trejų Kelių priežiūros ir plėtros Programos finansavimo lėšų naudojimo sąmatos metų, kurios gali būti paskirstomos Susisiekimo ministerijos sudarytos komisijos sprendimu ir vietinės reikšmės kelių objektams, vedantiems į krašto apsaugos sistemos objektus.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. Teigiamas rezultatas – savivaldybės  susisiekimo infrastruktūros pagerinimas 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Šiuo metu skaičiuojamoji projekto vertė yra 1152,7 tūkst. Eur. Savivaldybės biudžeto dalis būtų iki 115,3 tūkst. Eur, Kelių priežiūros ir plėtros programos lėšos 1 037,4 tūkst. Eur. Projekto vertė gali pasikeisti, atlikus rangos darbų viešųjų pirkimų procedūras.
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projektas vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra



Statybos ir viešosios tvarkos skyriaus vedėjas                                                                 Gintautas Vičas




